ระเบียบคณะกรรมการข้าราชการฝ่ายศาลปกครองระเบียบคณะกรรมการข้าราชการฝ่ายศาลปกครองว่าด้วยการจัดสวัสดิการภายในสำนักงานศาลปกครองพ.ศ. ๒๕๔๓ เพื่อให้การดำเนินงานด้านสวัสดิการของข้าราชการสำนักงานศาลปกครองเป็นไปอย่างมีระบบและมีประสิทธิภาพเพื่อส่งเสริมสร้างขวัญกำลังใจในการปฏิบัติราชการ และเพื่อบรรเทาความเดือนร้อนในการครองชีพของข้าราชการสำนักงานศาลปกครองสมควรมีระเบียบว่าด้วยการจัดสวัสดิการภายในสำนักงานศาลปกครองเช่นเดียวกับระเบียบสำนักนายกรัฐมนตรีว่าด้วยการจัดสวัสดิการภายในส่วนราชการ พ.ศ. ๒๕๓๐อาศัยอำนาจตามความในมาตรา๘๔ (๙) และ (๑๑) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ.๒๕๔๒ คณะกรรมการข้าราชการฝ่ายศาลปกครองจึงออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบคณะกรรมการข้าราชการฝ่ายศาลปกครองว่าด้วยการจัดสวัสดิการภายในสำนักงานศาลปกครอง พ.ศ. ๒๕๔๓ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้สำนักงาน หมายความว่า สำนักงานศาลปกครองสวัสดิการ[๒] หมายความว่ากิจกรรมหรือกิจการใด ๆ ที่คณะกรรมการอนุมัติให้จัดขึ้น โดยมีวัตถุประสงค์เพื่อเป็นการช่วยเหลือสงเคราะห์และอำนวยความสะดวกให้แก่สมาชิกในการปฏิบัติราชการและดำรงชีวิตนอกเหนือจากสวัสดิการที่ทางราชการจัดให้แก่สมาชิกอยู่แล้วสวัสดิการสำนักงาน หมายความว่าสวัสดิการสำนักงานศาลปกครองที่จัดตั้งขึ้นตามระเบียบนี้เพื่อจัดสวัสดิการภายในสำนักงานกองทุนสวัสดิการ หมายความว่ากองทุนสวัสดิการสำนักงานศาลปกครอง ซึ่งตั้งขึ้นโดยมีวัตถุประสงค์เพื่อใช้จ่ายในการจัดสวัสดิการภายในสำนักงานข้าราชการ[๓] (ยกเลิก)รองเลขาธิการ หมายความว่ารองเลขาธิการสำนักงานศาลปกครองเลขาธิการ หมายความว่า เลขาธิการสำนักงานศาลปกครองคณะกรรมการ หมายความว่าคณะกรรมการสวัสดิการสำนักงานศาลปกครองผู้อำนวยการ หมายความว่าผู้อำนวยการสวัสดิการสำนักงานศาลปกครองสมาชิก หมายความว่าสมาชิกสวัสดิการสำนักงานศาลปกครองกระทำเป็นธุรกิจ หมายความว่าการดำเนินกิจกรรมซึ่งเป็นไปในทางการค้าให้แก่บุคคลทั่ว ๆ ไปข้อ๔ ให้เลขาธิการเป็นผู้รักษาการตามระเบียบนี้และให้มีอำนาจออกประกาศ คำสั่ง หลักเกณฑ์ และวิธีการเพื่อประโยชน์ในการปฏิบัติตามระเบียบนี้ข้อ๕ให้คณะกรรมการข้าราชการฝ่ายศาลปกครองมีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้หมวด ๑สวัสดิการสำนักงานศาลปกครอง ส่วนที่ ๑การจัดตั้ง ข้อ๖[๔] ให้จัดตั้งสวัสดิการสำนักงานศาลปกครองขึ้นเพื่อจัดสวัสดิการภายในสำนักงานตามหลักเกณฑ์และเงื่อนไขที่กำหนดในระเบียบนี้สวัสดิการสำนักงานมีวัตถุประสงค์เพื่อช่วยเหลือสงเคราะห์และอำนวยความสะดวกให้แก่สมาชิกในการปฏิบัติราชการ และการดำรงชีวิตของสมาชิกโดยเฉพาะในเรื่องดังต่อไปนี้(๑)จัดสวัสดิการให้แก่สมาชิกเพิ่มเติมจากสวัสดิการที่สมาชิกได้รับจากงบประมาณของทางราชการ(๒)จัดกิจกรรมหรือให้บริการ เพื่อประโยชน์แก่สมาชิก หรือเพื่อส่งเสริมความสามัคคีระหว่างสมาชิกหรือระหว่างสำนักงานกับส่วนราชการหรือหน่วยงานอื่น(๓)ให้ความช่วยเหลือในด้านการเงินแก่สมาชิกที่ประสบความเดือดร้อนหรือมีความจำเป็น(๔)จัดฝึกอบรม สัมมนา ประชุม จัดรายการวิทยุหรือโทรทัศน์ เพื่อฝึกฝนและเพิ่มพูนความรู้แก่สมาชิกข้าราชการในส่วนราชการอื่นและประชาชน(๕)จัดทำหนังสือ วารสาร หรือเอกสาร เพื่อเผยแพร่ความรู้อันเป็นประโยชน์ในการปฏิบัติราชการของสมาชิกและของข้าราชการในส่วนราชการอื่น(๖)สงเคราะห์สมาชิกและครอบครัวในโอกาสต่าง ๆ ตามประเพณี(๗)ดำเนินการอื่น ๆ เกี่ยวกับการให้สวัสดิการแก่สมาชิก ทั้งในลักษณะเฉพาะบุคคลหรือโดยส่วนรวมตามความเหมาะสมหรือจำเป็นตามที่คณะกรรมการเห็นสมควรข้อ๗[๕] สมาชิกสวัสดิการสำนักงานมี ๒ ประเภท คือ(๑)สมาชิกสามัญ ได้แก่ ตุลาการศาลปกครอง ข้าราชการฝ่ายศาลปกครอง ลูกจ้างประจำ พนักงานศาลปกครองและลูกจ้างชั่วคราวของสำนักงาน(๒)สมาชิกวิสามัญ ได้แก่ สมาชิกสามัญที่เกษียณอายุราชการจากสำนักงานหรือศาลปกครอง หรือผู้มีอุปการคุณแก่สำนักงานข้อ๘[๖] (ยกเลิก)ส่วนที่ ๒คณะกรรมการ ข้อ๙[๗] ให้มีคณะกรรมการสวัสดิการสำนักงานศาลปกครองคณะหนึ่งประกอบด้วย(๑)เลขาธิการ เป็นประธาน(๒)รองเลขาธิการ เป็นกรรมการ(๓)ผู้แทนจำนวน ๔ คน ซึ่งผู้อำนวยการสำนักงานศาล สำนักและสถาบัน ที่ตั้งอยู่ในกรุงเทพมหานครเลือกกันเอง เป็นกรรมการ(๔)ผู้แทนจำนวน ๒ คน ซึ่งผู้อำนวยการสำนักงานศาลปกครองในภูมิภาค เลือกกันเอง เป็นกรรมการ(๕)ผู้แทนจำนวน ๓ คน ซึ่งได้รับเลือกจากสมาชิกสามัญ เป็นกรรมการการเลือกกรรมการตาม(๓) (๔) และ (๕) ให้เป็นไปตามหลักเกณฑ์และวิธีการที่เลขาธิการกำหนด และกรรมการดังกล่าวมีวาระการดำรงตำแหน่ง๓ ปีนับแต่วันที่ได้รับเลือกและอาจได้รับเลือกอีกได้ แต่จะอยู่ในตำแหน่งติดต่อกันเกิน๒ วาระไม่ได้ ในกรณีกรรมการ ซึ่งเป็นผู้แทนพ้นจากตำแหน่งก่อนครบวาระ ให้ดำเนินการเลือกกรรมการแทนและในระหว่างนั้นให้ถือว่าคณะกรรมการมีจำนวนเท่าที่เหลืออยู่ แต่หากวาระของกรรมการดังกล่าวเหลือไม่ถึง๑๘๐ วัน จะไม่เลือกกรรมการแทนก็ได้ให้ผู้อำนวยการสำนักบริหารการเงินและต้นทุนเป็นกรรมการและเหรัญญิกและมีอำนาจตั้งผู้ช่วยเหรัญญิกได้ตามความจำเป็น แต่ไม่เกิน ๒ คนให้ผู้อำนวยการสำนักบริหารกลางเป็นเลขานุการคณะกรรมการและเป็นผู้อำนวยการสวัสดิการและมีอำนาจตั้งผู้ช่วยเลขานุการและผู้ช่วยผู้อำนวยการได้ตามความจำเป็นแต่ไม่เกินตำแหน่งละ๒ คนข้อ๙/๑[๘] นอกจากพ้นจากตำแหน่งตามวาระ กรรมการซึ่งเป็นผู้แทนตามข้อ๙ จะพ้นจากตำแหน่ง เมื่อ(๑) กรรมการตาม (๓) พ้นจากการดำรงตำแหน่งผู้อำนวยการสำนักหรือสถาบันในส่วนราชการในกรุงเทพมหานคร(๒) กรรมการตาม (๔) พ้นจากการดำรงตำแหน่งผู้อำนวยการสำนักงานศาลปกครองในภูมิภาค(๓) กรรมการตาม (๓) (๔) และ (๕) พ้นจากราชการ หรือลาออกจากการเป็นกรรมการข้อ๑๐ ให้คณะกรรมการมีอำนาจหน้าที่ดังต่อไปนี้(๑)กำหนดนโยบายการจัดสวัสดิการประเภทต่าง ๆ(๒)กำหนดระเบียบและหลักเกณฑ์ในการจัดสวัสดิการประเภทต่าง ๆ(๓)กำหนดระเบียบปฏิบัติในการดำเนินงานของสวัสดิการสำนักงาน เช่น ระเบียบการรับจ่ายและการเก็บรักษาเงินกองทุนสวัสดิการและการจัดทำบัญชี(๔)อนุมัติให้มีการจัดสวัสดิการประเภทต่าง ๆรวมทั้งพิจารณายุบเลิกการจัดสวัสดิการประเภทใดประเภทหนึ่ง(๕)พิจารณาและวินิจฉัยชี้ขาดปัญหาในการดำเนินการหรือคำขอรับความช่วยเหลือเกี่ยวกับสวัสดิการ(๖)[๙]ควบคุมดูแลการจัดสวัสดิการให้เป็นไปตามวัตถุประสงค์และระเบียบที่กำหนดให้เกิดประโยชน์สูงสุดแก่สมาชิกตลอดจนให้คำปรึกษาแนะนำในกรณีต่าง ๆ(๗)แต่งตั้งคณะอนุกรรมการหรือเจ้าหน้าที่เพื่อรับผิดชอบในการจัดการหรือดำเนินการสวัสดิการตามที่คณะกรรมการมอบหมาย(๘)อนุมัติให้จ้างลูกจ้างสวัสดิการสำนักงานตามข้อ ๒๑(๙)กำหนดค่าตอบแทนให้แก่ผู้อำนวยการ ผู้ช่วยผู้อำนวยการ เหรัญญิก ผู้ช่วยเหรัญญิกผู้ตรวจสอบภายในหรือผู้สอบบัญชีข้าราชการที่ได้รับมอบหมายให้ช่วยงานของสวัสดิการสำนักงาน และลูกจ้างสวัสดิการของสำนักงาน(๑๐)อนุมัติหรือมอบอำนาจให้กรรมการคนหนึ่งมีอำนาจอนุมัติการก่อหนี้ผูกพันและการจ่ายเงินกองทุนสวัสดิการ(๑๑)อนุมัติให้สวัสดิการสำนักงานกู้ยืมเงินจากสถาบันการเงิน(๑๒)ดำเนินการตามอำนาจหน้าที่อื่นที่กำหนดไว้ในระเบียบนี้ข้อ๑๑ให้เลขานุการมีหน้าที่รับผิดชอบดำเนินการเกี่ยวกับงานเลขานุการของคณะกรรมการหมวด ๒การดำเนินการ ข้อ๑๒ให้สวัสดิการสำนักงานมีอำนาจดำเนินกิจการที่เป็นสวัสดิการ ดังต่อไปนี้(๑)การออมทรัพย์(๒)การให้กู้เงิน(๓)การเคหะสงเคราะห์(๔)[๑๐] การสงเคราะห์สมาชิก(๕)การฌาปนกิจ(๖)การกีฬา และนันทนาการ(๗)ร้านสวัสดิการ(๘)การฝึกอบรม การสัมมนา การประชุม และการจัดรายการทางวิทยุหรือโทรทัศน์(๙)การจัดพิมพ์หนังสือ วารสาร หรือสิ่งพิมพ์อื่น(๑๐)กิจการอื่น ๆ ที่คณะกรรมการเห็นสมควรข้อ๑๓สวัสดิการประเภทที่มีกฎหมายรองรับไว้เป็นการเฉพาะ ให้ดำเนินการไปตามกฎหมายนั้นและให้ถือเป็นสวัสดิการตามระเบียบนี้ข้อ๑๔ สวัสดิการทุกประเภทจะดำเนินการได้ก็ต่อเมื่อคณะกรรมการได้อนุมัติให้ดำเนินการแล้วข้อ๑๕การจัดสวัสดิการประเภทใดที่เป็นกิจการสำคัญและควรมีการดูแลเป็นพิเศษ คณะกรรมการอาจอนุมัติให้ดำเนินการโดยให้มีการออกระเบียบการจัดสวัสดิการประเภทนั้นโดยเฉพาะและจะกำหนดให้มีคณะอนุกรรมการเพื่อควบคุมดูแลตลอดจนให้มีกองทุนและระบบบัญชีกองทุนของสวัสดิการประเภทนั้นต่างหากจากกองทุนสวัสดิการก็ได้ข้อ๑๖ให้ผู้อำนวยการมีอำนาจหน้าที่บริหารงานสวัสดิการสำนักงานให้เป็นไปตามมติของคณะกรรมการและระเบียบนี้รวมทั้งให้มีอำนาจหน้าที่ ดังต่อไปนี้(๑)เสนอความเห็นต่อคณะกรรมการให้มีการจัดบริการหรือกิจกรรมต่าง ๆ ตามความเหมาะสม(๒)เสนอความเห็นต่อคณะกรรมการในการออกระเบียบและวิธีปฏิบัติต่าง ๆเพื่อใช้ในการดำเนินการของสวัสดิการสำนักงาน(๓)ดำเนินการเลือกตั้งกรรมการสวัสดิการสำนักงานตามหลักเกณฑ์และวิธีการที่คณะกรรมการกำหนด(๔)ปกครองบังคับบัญชาลูกจ้างของสวัสดิการสำนักงานโดยมีอำนาจบรรจุแต่งตั้งและถอดถอนลูกจ้างของสวัสดิการสำนักงาน(๕)ดำเนินการอย่างอื่นตามที่คณะกรรมการมอบหมายให้ผู้อำนวยการมีอำนาจลงนามแทนสวัสดิการสำนักงานและเป็นตัวแทนสวัสดิการสำนักงานในกิจการทั่วไปของสวัสดิการสำนักงานข้อ๑๗การจัดสวัสดิการภายในสำนักงานอาจใช้พื้นที่ของสำนักงานหรือปลูกสิ่งก่อสร้างขึ้นในที่ดินของสำนักงานได้ตามสมควรเพื่อการจัดสวัสดิการภายในสำนักงานโดยสำนักงานจะไม่เรียกเก็บเงินค่าตอบแทน ทั้งนี้ ต้องไม่ใช่กรณีที่กระทำเป็นธุรกิจในกรณีที่การจัดสวัสดิการประเภทนั้นกระทำเป็นธุรกิจให้สำนักงานเรียกเก็บค่าตอบแทนการใช้พื้นที่ตามอัตราที่คณะกรรมการกำหนดและนำรายได้ส่งคลังเป็นรายได้แผ่นดินข้อ๑๘ให้เลขาธิการมีอำนาจอนุมัติให้ใช้น้ำและกระแสไฟฟ้าของสำนักงานเพื่อการจัดสวัสดิการภายในสำนักงานได้โดยประหยัดเว้นแต่การจัดสวัสดิการที่กระทำเป็นธุรกิจหรือต้องใช้น้ำและกระแสไฟฟ้าเป็นจำนวนมาก ให้สำนักงานเรียกเก็บค่าน้ำและค่ากระแสไฟฟ้าในอัตราไม่น้อยกว่าที่ทางราชการต้องจ่ายจริงและนำรายได้ส่งคลังเป็นรายได้แผ่นดินข้อ๑๙ ในกรณีที่มีความจำเป็นต้องซ่อมแซมสถานที่ราชการหรือทรัพย์สินของสำนักงานที่ใช้ในการจัดสวัสดิการให้ใช้จ่ายจากเงินกองทุนสวัสดิการก่อน หากไม่พอจึงให้เจียดจ่ายจากเงินงบประมาณข้อ๒๐ให้เลขาธิการมอบหมายให้ข้าราชการคนใดช่วยงานของสวัสดิการได้ตามที่เห็นสมควรการปฏิบัติงานในสวัสดิการสำนักงานตามระเบียบนี้ให้ถือเป็นการปฏิบัติราชการข้อ๒๑ให้สวัสดิการสำนักงานมีอำนาจจ้างลูกจ้างเพื่อดำเนินกิจการของสวัสดิการสำนักงานได้เท่าที่จำเป็นโดยได้รับอนุมัติจากคณะกรรมการเกี่ยวกับจำนวนที่จะจ้างและอัตราค่าตอบแทนก่อนข้อ๒๒ให้ผู้อำนวยการจัดทำรายงานผลการดำเนินงานประจำปีของสวัสดิการสำนักงานเสนอต่อคณะกรรมการภายใน๙๐ วัน นับแต่วันสิ้นปีปฏิทิน และเมื่อคณะกรรมการรับทราบแล้วให้ประกาศให้สมาชิกทราบหมวด ๓กองทุนสวัสดิการสำนักงานศาลปกครอง ข้อ๒๓ให้จัดตั้งกองทุนสวัสดิการสำนักงานศาลปกครองขึ้นเพื่อเป็นทุนสำหรับใช้จ่ายในการจัดสวัสดิการและเพื่อรับเงินอันพึงได้จากการจัดสวัสดิการหรือรับเงินที่ได้มาโดยประการอื่นกองทุนสวัสดิการอาจมีรายได้ดังนี้(๑)ค่าธรรมเนียมสมาชิก(๒)เงินรายรับที่เกิดจากการจัดสวัสดิการ(๓)เงินกู้จากสถาบันการเงิน(๔)เงินรายได้อื่น เช่น เงินดอกผล เงินบริจาค หรือเงินยืมปราศจากดอกเบี้ย เป็นต้นผู้บริจาคเงินให้แก่กองทุนสวัสดิการอาจระบุวัตถุประสงค์ในการใช้เงินไว้โดยเฉพาะได้แต่ต้องอยู่ภายในขอบวัตถุประสงค์ของสวัสดิการสำนักงานเงินกองทุนสวัสดิการให้นำฝากธนาคารที่เป็นรัฐวิสาหกิจเว้นแต่การฝากไว้ที่ธนาคารที่เป็นรัฐวิสาหกิจจะไม่สะดวกแก่การดำเนินงานของกองทุนสวัสดิการคณะกรรมการจะกำหนดให้นำฝากธนาคารพาณิชย์อื่นก็ได้ข้อ๒๔ให้คณะกรรมการหรือกรรมการที่คณะกรรมการมอบหมาย เป็นผู้มีอำนาจอนุมัติการก่อหนี้ผูกพันและอนุมัติการจ่ายเงินกองทุนสวัสดิการข้อ๒๕ให้เหรัญญิกมีหน้าที่รับผิดชอบดำเนินการเกี่ยวกับการเงินและการบัญชีของกองทุนสวัสดิการและเป็นผู้จ่ายเงินของกองทุนสวัสดิการตามที่ได้รับอนุมัติจากคณะกรรมการหรือจากกรรมการที่ได้รับมอบหมายจากคณะกรรมการข้อ๒๖การสั่งจ่ายเช็คของกองทุนสวัสดิการให้ผู้อำนวยการและเหรัญญิกลงลายมือชื่อร่วมกันในกรณีที่ผู้อำนวยการหรือเหรัญญิกไม่อยู่หรือไม่อาจปฏิบัติหน้าที่ได้ให้ผู้ช่วยผู้อำนวยการหรือผู้ช่วยเหรัญญิก แล้วแต่กรณีเป็นผู้ลงลายมือชื่อตามวรรคหนึ่งแทนข้อ๒๗ ระบบบัญชีให้จัดทำตามระบบบัญชีสากลและให้จัดทำบัญชีรายรับรายจ่ายประจำเดือนของกองทุนสวัสดิการเสนอคณะกรรมการเพื่อทราบข้อ๒๘ เมื่อสิ้นปีปฏิทินให้เหรัญญิกจัดทำงบการเงินให้เสร็จภายใน ๓๐ วันแล้วส่งให้ผู้ตรวจสอบภายในของสำนักงานหรือผู้สอบบัญชีที่คณะกรรมการแต่งตั้งตรวจสอบให้เสร็จภายใน ๔๕ วัน นับแต่วันที่ได้รับงบการเงินงบการเงินที่ผ่านการตรวจสอบแล้วให้เสนอคณะกรรมการเพื่อทราบโดยแนบไปพร้อมกับรายงานผลการดำเนินงานประจำปีตามข้อ ๒๒บทเฉพาะกาล ข้อ๒๙ ในระยะเริ่มแรกที่ยังไม่มีการแต่งตั้งข้าราชการฝ่ายศาลปกครองตำแหน่งใดหรือยังไม่มีการเลือกตั้งสมาชิกสามัญ๓ คน เป็นกรรมการ ให้คณะกรรมการตามข้อ ๙ ประกอบด้วยกรรมการโดยตำแหน่งเท่าที่มีอยู่ในกรณีที่ยังไม่มีเลขานุการคณะกรรมการโดยตำแหน่งตามข้อ๙ให้คณะกรรมการแต่งตั้งข้าราชการฝ่ายศาลปกครองคนหนึ่งทำหน้าที่เลขานุการคณะกรรมการข้อ๓๐ในวันที่ระเบียบนี้ประกาศในราชกิจจานุเบกษา ถ้าปรากฏว่าระยะเวลาในการสมัครเป็นสมาชิกสวัสดิการสำนักงานตามข้อ๘ วรรคสอง ของข้าราชการคนใดเหลือไม่ถึง ๖๐ วันให้ขยายเวลาการสมัครเป็นสมาชิกสวัสดิการสำนักงานของข้าราชการคนนั้นเป็น ๖๐ วันนับแต่วันที่ระเบียบนี้ประกาศในราชกิจจานุเบกษาประกาศ ณ วันที่ ๑๖กุมภาพันธ์ พ.ศ. ๒๕๔๓อักขราทร จุฬารัตนกรรมการข้าราชการฝ่ายศาลปกครองทำหน้าที่ประธานกรรมการข้าราชการฝ่ายศาลปกครองระเบียบคณะกรรมการข้าราชการฝ่ายศาลปกครองว่าด้วยการจัดสวัสดิการภายในสำนักงานศาลปกครอง (ฉบับที่ ๒) พ.ศ. ๒๕๔๕[๑๑]ข้อ๔ ให้กรรมการที่มาจากการเลือกตามข้อ ๙แห่งระเบียบคณะกรรมการข้าราชการฝ่ายศาลปกครอง ว่าด้วยการจัดสวัสดิการภายในสำนักงานศาลปกครองพ.ศ. ๒๕๔๓ ก่อนวันที่ระเบียบนี้ใช้บังคับ คงอยู่ในตำแหน่งต่อไปจนกว่าจะครบวาระระเบียบคณะกรรมการข้าราชการฝ่ายศาลปกครองว่าด้วยการจัดสวัสดิการภายในสำนักงานศาลปกครอง (ฉบับที่ ๓) พ.ศ. ๒๕๔๙[๑๒]ข้อ๑๑ ให้กรรมการที่มาจากการเลือกตามข้อ๙ ของระเบียบคณะกรรมการข้าราชการฝ่ายศาลปกครอง ว่าด้วยการจัดสวัสดิการภายในสำนักงานศาลปกครองพ.ศ. ๒๕๔๓ ซึ่งแก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยการจัดสวัสดิการภายในสำนักงานศาลปกครอง(ฉบับที่ ๒) พ.ศ. ๒๕๔๕ ก่อนวันที่ระเบียบนี้ใช้บังคับ คงอยู่ในตำแหน่งต่อไปจนกว่าจะครบตามกำหนดวาระปณตภร/ผู้จัดทำ๒๕ พฤษภาคม ๒๕๕๕[๑] ราชกิจจานุเบกษาเล่ม ๑๑๗/ตอนที่ ๑๓ ก/หน้า ๑๓/๑ มีนาคม ๒๕๔๓[๒] ข้อ ๓ นิยามคำว่าสวัสดิการ แก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยการจัดสวัสดิการภายในสำนักงานศาลปกครอง(ฉบับที่ ๓) พ.ศ. ๒๕๔๙[๓] ข้อ ๓ นิยามคำว่าข้าราชการ ยกเลิกโดยระเบียบคณะกรรมการข้าราชการฝ่ายศาลปกครอง ว่าด้วยการจัดสวัสดิการภายในสำนักงานศาลปกครอง(ฉบับที่ ๓) พ.ศ. ๒๕๔๙[๔] ข้อ ๖แก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยการจัดสวัสดิการภายในสำนักงานศาลปกครอง(ฉบับที่ ๓) พ.ศ. ๒๕๔๙[๕] ข้อ ๗ แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการจัดสวัสดิการภายในสำนักงานศาลปกครอง (ฉบับที่ ๓) พ.ศ. ๒๕๔๙[๖] ข้อ ๘ ยกเลิกโดยระเบียบคณะกรรมการข้าราชการฝ่ายศาลปกครองว่าด้วยการจัดสวัสดิการภายในสำนักงานศาลปกครอง (ฉบับที่ ๓) พ.ศ. ๒๕๔๙[๗] ข้อ ๙ แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการจัดสวัสดิการภายในสำนักงานศาลปกครอง (ฉบับที่ ๓) พ.ศ. ๒๕๔๙[๘] ข้อ ๙/๑ เพิ่มโดยระเบียบคณะกรรมการข้าราชการฝ่ายศาลปกครองว่าด้วยการจัดสวัสดิการภายในสำนักงานศาลปกครอง (ฉบับที่ ๓) พ.ศ. ๒๕๔๙[๙] ข้อ ๑๐ (๖) แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการจัดสวัสดิการภายในสำนักงานศาลปกครอง (ฉบับที่ ๓) พ.ศ. ๒๕๔๙[๑๐] ข้อ ๑๒ (๔)แก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยการจัดสวัสดิการภายในสำนักงานศาลปกครอง(ฉบับที่ ๓) พ.ศ. ๒๕๔๙[๑๑] ราชกิจจานุเบกษาเล่ม ๑๑๙/ตอนที่ ๑๒๓ ก/หน้า ๒๗/๑๙ ธันวาคม ๒๕๔๕[๑๒] ราชกิจจานุเบกษา เล่ม๑๒๓/ตอนที่ ๒๙ ก/หน้า ๑๙/๒๒ มีนาคม ๒๕๔๙